רכישת דירה שהיא חלק מפרויקט התחדשות עירונית, מהווה הרפתקה של ממש ויש בה יתרונות רבים לצד חששות, שהם טבעיים למדי אצל כל קונה פוטנציאלי. בין אם מדובר על שיפוץ מאסיבי של בניין וחיזוק היסודות, כמו במקרה של תמ"א 38 ובין אם זוהי שכונה שמקימים אותה ממש מחדש, כמו בפרויקט פינוי ובינוי – ישנה חשיבות מרבית להבנת מהות הפרויקט שבוצע מא' ועד ת', לרבות ההשלכות העתידיות שלו.
הרעיון העומד מאחורי פרויקטים של התחדשות עירונית הוא לשקם, לפתח ולשדרג מבנים המיועדים למגורים, תוך שיפור גם בהיבט התשתיות והשטחים הציבוריים העוטפים אותם. הפרויקטים הללו מלווים על ידי עורך דין תמ"א 38 שהוא מומחה למקרקעין, הפועל בצמוד לדיירים ומייצג אותם – או כמייצג הקבלנים והיזמים – כך שהאינטרסים שלהם יבואו לידי ביטוי במהלך הפרויקט. ההבדל העיקרי בין שני סוגי הפרויקטים הוא שבמסגרת תמ"א 38 מחזקים ומשפרים מבנים קיימים, בעוד שבמסגרת "פינוי ובינוי" הבניינים המשתתפים בפרויקט נהרסים לחלוטין – ובמקומם בונים דירות חדשות. בשני המקרים מטרת העל היא לייצר שכונות חדשניות, בעלות מרקם מודרני ובבנייה חזקה העומדת בפני רעידות אדמה, במקביל לשימת דגש על הנראות של השכונה וטיפול משמעותי בתשתיות.
ליווי פרטי של פרקליט מקרקעין כאשר אתם מחפשים דירה באזור שעבר התחדשות עירונית, יכול לסייע לכם לבחירת נכס רלוונטי, המתאים עבורכם מכל הבחינות. ידע של עורך דין המנוסה בפרויקטים של תמ"א 38 או פינוי ובינוי – למשל, מי שעבד כפרקליט מלווה בפרויקטים שכאלה – יכול לעזור לכם באופן אישי לבחור בצורה מיטבית את הנכס לרכישה. ההיבטים שיש להסתכל עליהם הם רבים: החל ממצב התשתיות ואופן ההתקדמות בטיפול בהן, דרך המבנים הציבוריים הקיימים – למשל בתי ספר, מבני תרבות, מגרשי משחקים וכדומה – ועד למיקום ספציפי של הנכס הפוטנציאלי. נושאים כמו תוכניות בנייה עתידיות, מיקום של דירה ביחס לפארקים ועניינים רלוונטיים אחרים, הם מתחום ההתמחות של עורך דין זה, אשר יכול לשפוך אור על כל התהיות שלכם ולעזור לכם לקבל החלטה.
לקוחות שאינם בקיאים בתחום הנדל"ן באופן כללי וספציפית בנושא של התחדשות עירונית, עשויים להירתע ממבנים שמצויים בעיצומו של פרויקט כזה ובפרט כאשר מדובר בשיקום שכונות ורכישת דירה "על הנייר", משמע נכס שעדיין לא הוקם בפועל. על אף הרצון הברור של הרוכשים לראות את הדירה שהם שוקלים לקנות, לפעמים זה לא יכול להתרחש כמובן – כאשר במקרים מסוימים הדירה שכרגע ניתן לבקר בה, למעשה תהיה במצב שונה לחלוטין עם סיום הפרויקט. היכולת של עורך הדין המלווה אתכם להעניק את מלוא האינפורמציה הנדרשת, לרבות תכנונים הנדסיים וכל פרט חשוב באשר לסביבת הבית העומד למכירה – הכרחית לתהליך רכישה בטוח ונטול חששות.